home

= Καλώς ήρθατε στο Wiki! =

Οδηγίες εργασίας και συνεργασίας
==== Σκοπός της εργασίας αυτής είναι η **συνεργατική ανάπτυξη** ενός Wiki σχετικά με τις ΤΠΕ και το ρόλο τους στην καθημερινή ζωή. Το wiki θα έχει τη δομή μικρής εγκυκλοπαίδειας με λήμματα όρους από τις ΤΠΕ. ====

Πως θα δημιουργηθεί το wiki;
Αρχικά θα χωριστείτε σε ομάδες των πέντε (5) φοιτητών και κάθε ομάδα θα διαλέξει μια θεματική ενότητα για την οποία θα δημιουργήσει μια σελίδα για κάθε αντικείμενο - λήμμα, δίνοντας μια επαρκή περιγραφή και σημαντικές πληροφορίες που το συνοδεύουν. Στόχος είναι κάθε ομάδα να δημιουργήσει όσο το δυνατόν περισσότερες σελίδες για τη θεματική της ενότητα. Για την υλοποίηση της εργασίας θα πρέπει να συνεργαστούν όλα τα μέλη της ομάδας μέσω του εργαλείου συζήτησης (Discussion), που ενσωματώνεται σε κάθε σελίδα. Η επικοινωνία γίνεται όπως σε ένα Forum, δηλαδή με ασύγχρονη συζήτηση και διαπραγμάτευση πάνω στο περιεχόμενο που θα αναρτηθεί σε κάθε σελίδα. Προτείνεται να ακολουθήσετε τα εξής βήματα:

**1η Εβδομάδα:** Κάθε ομάδα καλείται να συζητήσει ηλεκτρονικά μέσα από το wiki (Discussion) και να αποφασίσει, σε πρώτη φάση, για τα **λήμματα** και, επομένως, τις **σελίδες** που θα δημιουργήσει για τη συγκεκριμένη ενότητα. Παράλληλα, κάθε μέλος της ομάδας προχωράει ατομικά σε αναζήτηση, συλλογή και αξιολόγηση σχετικών πληροφοριών, τόσο από προτεινόμενες ηλεκτρονικές ή συμβατικές πηγές όσο και από άλλες πηγές στο Διαδίκτυο. Η εργασία αυτή θα πρέπει να γίνεται και σε χρόνο εκτός των εργαστηριακών ασκήσεων.

**2η-4η Εβδομάδα:** Κατά την περίοδο αυτή αρχίζει να εισάγεται και να διαμορφώνεται το περιεχόμενο σε κάθε σελίδα και να προσδιορίζονται οι λέξεις κλειδιά (λήμματα). Στη συζήτηση θα πρέπει να αναφέρονται και οι πηγές που χρησιμοποιούνται, έντυπες ή ηλεκτρονικές (τουλάχιστο τρεις πηγές για κάθε λήμμα). Το περιεχόμενο **δεν πρέπει σε καμιά περίπτωση να είναι αποτέλεσμα αντιγραφής** από κάποια πηγή αλλά να προκύπτει **μετά από σύνθεση, προσαρμογή και διαπραγμάτευση μέσα στην ομάδα**.
 * Να μελετήσετε με προσοχή τη θεματική ενότητα **Δεδομένα-Πληροφορία και αναπαράστασή τους,** τη συζήτηση και το ιστορικό δημιουργία της. Η ενότητα αυτή θα πρέπει να αποτελεί συνεχώς οδηγό για το δικό σας τρόπο εργασίας και συνεργασίας.
 * Χρησιμοποιείστε σωστή έκφραση, ορθογραφημένα και άρτια κείμενα, με κατάλληλο ύφος και τρόπο γραφής που ταιριάζει σε μια πηγή πληροφοριών που δεν απευθύνεται μόνο σε φοιτητές, αλλά και σε οποιονδήποτε άλλο αναζητά σχετικές πληροφορίες.
 * Ο τίτλος κάθε σελίδας πρέπει να είναι με **έντονους χαρακτήρες**.
 * Μπορείτε να προσθέσετε στις σελίδες σας εικόνες και διευθύνσεις ιστοσελίδων, που πιστεύετε ότι περιέχουν περισσότερες πληροφορίες, αναλύουν ή επιβεβαιώνουν όσα αναφέρονται στις σελίδες σας.
 * Κάθε μέλος της ομάδας μπορεί να προσθέτει ή να τροποποιεί το περιεχόμενο κάθε σελίδας της ομάδας του, οποιαδήποτε στιγμή και από οποιονδήποτε χώρο.
 * Μπορείτε επίσης να διαβάσετε το περιεχόμενο των σελίδων άλλων ομάδων χωρίς δυνατότητα αλλαγών ή τροποποιήσεων.

**5η-6η Εβδομάδα:** Κατά την περίοδο αυτή, αφού έχει οριστικοποιηθεί το περιεχόμενο κάθε σελίδας, θα συνδεθούν όλες οι σελίδες που έχουν δημιουργηθεί από τις ομάδες. Στο τέλος, κάθε ομάδα θα παρουσιάσει την εργασία της στην τάξη.

**Αξιολόγηση:** Η αξιολόγηση της εργασίας σας θα αφορά στο περιεχόμενο και στη ποιότητα των σελίδων του wiki, καθώς και στη συνεργασία ανάμεσα στα άτομα της ομάδας, όπως προκύπτει μέσα από το ιστορικό του wiki και τη συζήτηση μεταξύ των μελών κάθε ομάδας.


 * Θα δίνονται συνεχώς νέες οδηγίες και θα αξιολογείται η πρόοδος κάθε ομάδας.**

Θεματικές ενότητες:

 * Ιστορία και εξέλιξη υπολογιστών – πληροφορικής
 * Δεδομένα - πληροφορία και αναπαράστασή τους
 * Υλικό υπολογιστή, κεντρικό – περιφερειακό μέρος
 * Δίκτυα υπολογιστών – τηλεπικοινωνιακά δίκτυα
 * Λογισμικό συστήματος – εφαρμογών
 * Πολυμέσα
 * Κατηγορίες υπολογιστικών συστημάτων
 * Πληροφοριακά συστήματα
 * Πληροφορική και εφαρμογές στην καθημερινή ζωή: Εκπαίδευση
 * Πληροφορική και εφαρμογές στην καθημερινή ζωή: Εργασία
 * Πληροφορική και εφαρμογές στην καθημερινή ζωή: Διοίκηση
 * Πληροφορική και εφαρμογές στην καθημερινή ζωή: Κοινωνία

**Άλλα wiki**

 * Η διάσημη wikipedia || http://en.wikipedia.org/wiki/Main_Page ||
 * Η Ελληνική έκδοση της wikipedia || http://el.wikipedia.org/wiki/ ||
 * ένα wiki για μαθηματικά || http://mathsyear7.wikispaces.com/ ||
 * ένα wiki για τα ανθρώπινα δικαιώματα || http://hrpedia.wikispaces.com/ ||
 * ένα wiki για την αμερικάνικη ιστορία || http://wikihistoria.wikispaces.com/ ||

πατήστε εδώ για βοήθεια